वर्ल्ड कप से पहले ऑस्ट्रेलिया से 3 वनडे खेलेगी टीम इंडिया
Board of Control for Cricket in India (BCCI) Home Calendar सितंबर से मार्च के बीच 16 इंटरनेशनल मुकाबले खेलेगी। इसमें 5 टेस्ट, 3 वनडे और 8 टी-20 मैच खेले जाएंगे।
BCCI ने मार्च तक का होम कैलेंडर जारी कर दिया है। इसके अनुसार टीम इंडिया सितंबर से मार्च के बीच 16 इंटरनेशनल मुकाबले खेलेगी। इसमें 5 टेस्ट, 3 वनडे और 8 टी-20 मैच खेले जाएंगे।
भारत के होम कैलेंडर की शुरुआत सितंबर में ऑस्ट्रेलिया के भारत दौरे से होगी। यह सीरीज 22 सिंतबर से शुरू होगी। टीम इंडिया वर्ल्ड कप से पहले अपने घर में ऑस्ट्रेलिया से 3 वनडे मैच खेलेगी।
वर्ल्ड कप के बाद 23 नवंबर से 5 टी-20 मैचों की सीरीज शुरू होगी। इस सीरीज के बाद अफगानिस्तान और इंग्लैंड की टीमें जनवरी-फरवरी में भारतीय दौरे पर आएंगी।
अमिताभ विजयवर्गीय, जयेंद्र सहगल और हरि नारायण पुजारी की सदस्यता वाली टेक्निकल कमेटी ने इस मुकाबलों के लिए अलग-अलग वेन्यू भी तय किए हैं।
बड़े टेस्ट सेंटर दरकिनार
होम कैलेंडर में बड़े टेस्ट सेंटर को दरकिनार कर अन्य छोटे सेंटर को मैच दिए गए हैं। सीजन के होम कैलेंडर के अनुसार, टीम को 25 जनवरी से 11 मार्च तक इंग्लैंड के खिलाफ 5 टेस्ट मैचों की सीरीज खेलनी है, लेकिन ये सारे ही मुकाबले मुंबई, दिल्ली, कोलकाता, चेन्नई और बेंगलुरु जैसे बड़ें सेंटर्स में नहीं होंगे, बल्कि इन मुकाबलों की मेजबानी हैदराबाद, वाइजैग, राजकोट, रांची और धर्मशाला के मैदान करेंगे।
22 सितंबर से होगी होम सीरीज की शुरुआत 
टीम इंडिया के होम सीजन की शुरुआत 22 सितंबर को होगी। टीम इस दिन मोहाली में ऑस्ट्रेलिया से पहला वनडे मुकाबला खेलेगी। दूसरा और तीसरा वनडे क्रमश: 24 और 27 सितंबर को इंदौर और राजकोट में खेला जाएगा।
वर्ल्ड कप के बाद कंगारुओं से 5 टी-20 मैचों की सीरीज होगी
वनडे वर्ल्ड कप के बाद भारत ऑस्ट्रेलिया के साथ टी-20 सीरीज खेलेगा, जो 23 नवंबर से शुरू होकर 3 दिसंबर तक चलेगी। इस सीरीज के मुकाबले वाइजैग, त्रिवेंद्रम, गुवाहाटी, नागपुर और हैदराबाद में खेले जाएंगे।
नए साल में अफगानिस्तान और फिर इंग्लैंड से टेस्ट सीरीज
टीम इंडिया के नए साल की शुरुआत 11 जनवरी को अफगानिस्तान के खिलाफ 3 टी-20 मैचों की सीरीज के पहले मुकाबले के साथ होगी। यह मुकाबला मोहाली में खेला जाएगा।
टी-20 सीरीज के बाद भारतीय टीम इंग्लैंड के साथ 5 टेस्ट मैचों की सीरीज खेलेगी।
टीम इंडिया से जुड़ी ये खबरें भी पढ़िए...
भारत ने वेस्टइंडीज से लगातार 9वीं टेस्ट सीरीज जीती
भारतीय टीम ने वेस्टइंडीज के खिलाफ लगातार नौवीं टेस्ट सीरीज जीत ली है। टीम ने 2 टेस्ट की सीरीज 1-0 से अपने नाम की। सीरीज का दूसरा मुकाबला ड्रॉ रहा। भारतीय टीम ने पहला मुकाबला पारी और 141 रनों से जीता था, इस तरह यह सीरीज टीम इंडिया के नाम रही। वेस्टइंडीज ने भारत से आखिरी टेस्ट सीरीज 2002 में जीती थी। पढ़ें पूरी खबर
वेस्टइंडीज की वनडे टीम जारी
भारत के खिलाफ 3 मैचों की वनडे सीरीज के लिए वेस्टइंडीज ने अपनी टीम जारी कर दी है। शाई होप ही टीम के कप्तान रहेंगे। टीम में लम्बे समय के बाद बैटर शिमरोन हेटमायर और तेज गेंदबाज ओशेन थॉमस की वापसी हुई है। हेटमायर वेस्टइंडीज से पिछले दिनों टी-20 वर्ल्ड कप और वनडे वर्ल्ड कप क्वालिफायर का हिस्सा भी नहीं बन सके थे। पढ़ें पूरी खबर